Øyvind Halleraker

Øyvind Urheim Halleraker (født 1951) er en norsk politiker (H). Han var innvalgt på Stortinget fra Hordaland fra 2001 til 2017, etter først å ha vært vararepresentant fra 1993.«Halleraker, Øyvind (1951-)», Stortinget.no Fra 2017 er han daglig leder i Hordfast.https://www.vareveger.no/artikler/oyvind-halleraker-tilbake-til-hordfast/348644

Halleraker var medlem av Bømlo kommunestyre 1988–1995 og medlem av Hordaland fylkesting 1988–2001, herunder varaordfører i Bømlo 1988–1991, medlem av fylkesutvalget 1992–2001 og fylkesvaraordfører 1997–1999. Han var nestleder 1991–1994 og leder 1994–2002 i Hordaland Høyre. Han har også hatt verv i Kommunenes Sentralforbund og Statens nærings- og distriktsutviklingsfond.

Han vokste opp på Abildsø i Oslo. Halleraker var elev ved Voss folkehøgskole 1969–1970, fotograflinjen ved Sogn videregående skole 1971–1972 og kystskipperskole i 1978, og har svennebrev som fotograf fra 1973 og studiekompetanse fra 1981. Halleraker er utdannet bedriftsøkonom (ex.bed.øk.) fra Bedriftsøkonomisk Institutt fra 1984 og diplomøkonom fra 1989. Han var selvstendig næringsdrivende 1973–1987 og daglig leder i Sunnhordland Bru- og Tunnelselskap AS 1987–2001. Styreleder i Norske vegfinansieringsselskapers forening (Norvegfinans) 1991-2004. Han har fra november i 2017 vært ansatt som daglig leder i Hordfast AS.

Øyvind Halleraker er svoger av ordfører Liv Kari Eskeland i Stord kommune.

 Stortingskomitéer 
 2013–2017: 1. nestleder i Utenriks- og forsvarskomiteen.
 2013–2017: medlem av Valgkomiteen.
 2009–2013: medlem av Transport- og kommunikasjonskomiteen.
 2005–2009: medlem av Transport- og kommunikasjonskomiteen.
 2001–2005: medlem av Energi- og miljøkomiteen.

I perioden 7. mai 2013 til 30. september 2013 var Halleraker medlem av Kommunal- og forvaltningskomiteen.

 Referanser 

 Eksterne lenker 




Kategori:Stortingsrepresentanter fra Høyre
Kategori:Stortingsrepresentanter for Hordaland
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Stortingsrepresentanter 2001–2005
Kategori:Lokalpolitikere i Bømlo
Kategori:Høyre-politikere i Hordaland
Kategori:Norske fotografer
Kategori:Personer fra Oslo
Kategori:Alumni fra Sogn videregående skole